
Cyflwyniad 


Nod y traethawd hwn yw archwilio beth yn union a olygir pan ydyn yn sôn am gynllun datblygu ysgol a sut mae ysgolion yn mynd ati i'w ddatblygu. Byddaf yn ffocysu ar un agwedd o'r cynllun datblygu'r ysgol a ddewiswyd gan fod y ddogfen yma yn gymaint o faint. Trwy gydol y traethawd, bydd cynllun datblygu'r ysgol a drafodir yn cael ei gadw'n gyfrinachol ac yn ddienw. O ganlyniad, byddaf yn cyfeirio at yr ysgol fel ysgol 'X' (BERA, 2018). Ar ôl gwerthuso cynllun datblygu ysgol ‘X’, byddaf yn canolbwyntio ar flaenoriaeth 1, sef ffocws llythrennedd. Mae'r flaenoriaeth yn nodi 'codi safonau darllen Cymraeg a Saesneg disgyblion ar draws yr ysgol, gan sicrhau bod pob disgybl yn hyderus yn darllen yn y Gymraeg a'r Saesneg ar draws y cwricwlwm ac yn eu bywydau dyddiol' (Cynllun Datblygu Ysgol ‘X’, 2023).

Yn ôl adroddiad Estyn ysgol X (2018), mae 357 o ddisgyblion rhwng 3 ac 11 oed ar y gofrestr. Mae’r ysgol yn ysgol cyfrwng Cymraeg sy’n gwasanaethu pentref yng nghanol Sir Gaerfyrddin. Mae 30% o ddisgyblion ysgol 'X' ar gyfartaledd yn gymwys i gael prydau ysgol am ddim, sydd felly’n uwch na’r ganran genedlaethol o 18% (Estyn, 2018). Mae rhai o ddisgyblion ysgol 'X' yn siarad Cymraeg gartref ac ychydig iawn sy'n dod o gefndiroedd lleiafrifoedd ethnig (Estyn, 2018). Yn ôl Estyn (2018), mae gan 38% o ddisgyblion anghenion dysgu ychwanegol sydd eto yn sylweddol uwch na’r ganran genedlaethol o 12%. Fodd bynnag, mae'n bwysig cymryd i ystyriaeth fod yr adroddiad Estyn yma yn seiliedig ar arolygiad a gynhaliwyd yn 2018. Felly, efallai nad yw hyn yn rhoi adlewyrchiad cywir o'r ffactorau sydd wedi digwydd ers hynny. Er enghraifft, COVID-19 a phant o Wcráin yn mudo ac yn ymuno a'r ysgol.

Adolygiad Llenyddiaeth

Yn ôl Glover (1990), gellir cyfeirio at y term 'cynllun datblygu ysgol' hefyd fel 'cynllun gwella ysgol'. Fe wnaeth Llywodraeth Cymru (2022) rhestru'r term i amlygu 'dull strategol yr ysgol o gynllunio ar gyfer gwelliant', ochr yn ochr â nodi'r prosesau a'r camau gweithredu y mae cynllun ysgol yn ymgymryd â nhw i fodloni anghenion a blaenoriaethau unigol penodol yr ysgol. Gyflwynir hyn ar ffurf dogfen waith fyw i holl aelodau staff yr ysgol ei gweld gyda’r nod o wella deilliannau dysgwyr (Glover, 1990).

Mae Hopkins (2015) yn cefnogi’r diffiniad uchod ac yn dadlau’r amcan o ddwyn ynghyd flaenoriaethau’r ysgol dra hefyd yn adnabod targedau’r ysgol mewn modd effeithiol. Yn ogystal â hyn, mae Fidler (2002) yn ymhelaethu ar yr effaith sylfaenol gadarnhaol y gall cynllun datblygu ysgol ei chael ar gynorthwyo a symud ysgolion ymlaen yn gadarnhaol ac yn effeithiol. Ymhellach, mae Fidler (2002) yn datgan y gall gwelliant ddod â newid i amgylcheddau ysgol ac ni ellir rhuthro newid a bydd angen paratoi a chynllunio er mwyn ei weithredu mewn modd cadarnhaol. Mae Fidler (2002) yn parhau i ddadlau y bydd gwelliant yn cael ei gyflawni trwy ddilyniant o gamau. Disgrifia amcanion ysgol fel cryfder oherwydd bod yr ysgolion yn cydnabod yr angen i wella a gweithio tuag at welliant trwy newid. Mae'r ysgolion yn nodi meysydd i'w gwella er budd gorau'r myfyrwyr ac yn gweithio tuag at weithredu gwelliannau strategol yn llwyddiannus (Fidler, 2002).
Yn ôl Haynes (1996), gellir diffinio cynllun datblygu ysgol fel proses systematig, gydweithredol, a pharhaus lle dylai cynnyrch ysgol er mwyn sefydlu gwelliant ysgol a thrwy hynny amrywio o ysgol i ysgol. ymhellach, mae Bell (2002) yn awgrymu bod cynllun datblygu ysgol yn caniatáu newidiadau llwyddiannus er mwyn gwella'r amgylchedd dysgu, yr addysgu yn ogystal â'r safonau. Mae McNamara (2002) yn annog y defnydd o gynllun datblygu ysgol gan ei fod yn gweld hwn yn gyfle i ysgolion fynd i'r afael â'u blaenoriaethau. Mae gwaith Hargreaves (1995) yn cefnogi hyn ac yn nodi bod cynlluniau datblygu ysgolion yn arf hynod fuddiol i ysgolion. Mae hyn yn dibynnu ar ei allu i ganiatáu i ymarferwyr gydweithio a sefydlu strategaethau realistig i gyrraedd targedau a blaenoriaethau ysgol. Ar y llaw arall, mae Xaba (2006) yn datgan bod y broses o greu cynllun datblygu ysgol yn un dechnegol ac yn gofyn bod gan ymarferwyr wybodaeth a sgiliau helaeth yn ogystal â’r profiad i greu un. Gan feirniadu gwerth cynllun datblygu ysgol, mae Meyers a VanGronigen (2019) yn nodi y gall ansawdd dogfen o’r fath fod yn annigonol gydag unigolion sy’n gyfrifol am ddatblygu rhai meysydd heb y sgiliau a’r arbenigedd. Fodd bynnag, mae Llywodraeth Cymru (2014) yn datgan gyda’u harweiniad ar gynlluniau datblygu ysgolion, wrth lunio’r ddogfen hon, y gellir rhannu’r cyfrifoldebau rhwng pob aelod o staff er mwyn gweddu i gryfderau pob aelod o staff.

Mae Ysgol 'X' yn pwysleisio'r angen i godi safonau darllen ar draws yr ysgol yn y Gymraeg a'r Saesneg. Yn ysgol 'X', mae aelodau'r staff yn cydnabod pwysigrwydd darllen yn y Gymraeg a'r Saesneg ymhlith disgyblion er mwyn cyflawni llwyddiant academaidd ac i'r dyfodol (Cynllun Datblygu Ysgol 'X', 2023). Canfu Estyn (2023) fod synergedd naturiol rhwng sgiliau darllen disgyblion yn yr ystafell ddosbarth a disgyblion yn ymarfer eu medrau darllen yn eu hamser eu hunain. Yn ôl Lesaux (2012), anfantais i’r cysyniad hwn yw y gallai disgyblion o aelwydydd di-gymraeg neu aelwydydd di-saesneg ei weld yn anodd ymarfer a datblygu eu sgiliau darllen yn eu hamser eu hunain. Er enghraifft, plant o Wcráin. Daw hyn i lawr i'r ffaith nad yw'r rhieni neu warcheidwaid yn gallu eu helpu oherwydd y rhwystr iaith, ac ni fydd yr athro yn bresennol i gynorthwyo'r dysgu. Yn gyfnewid am hynny, gallai hyn atal y disgyblion rhag symud ymlaen o ran eu darllen (Lesaux, 2012).

Er mwyn cyflawni’r flaenoriaeth hon, yn ôl Estyn (2023), mae rhaid i ysgol ‘X’ greu diwylliant o ddarllen ar draws yr ysgol. Mae hyn yn galluogi disgyblion i wynebu’r neges ei bod yn bwysig darllen yn ddyddiol er mwyn datblygu eu gwybodaeth am amrywiaeth o bynciau yn ogystal ag ysgogi eu hymennydd (Aliponga, 2013). I feirniadu’r syniad hwn o ddiwylliant darllen ar draws yr ysgol, dywedodd Estyn (2023) y byddai’n risg gweithredu strategaeth o’r fath heb sicrhau bod y sgiliau darllen wedi’u haddysgu, eu datblygu a’u hatgyfnerthu’n gywir mewn gwersi ar draws y cwricwlwm. Yn ysgol 'X', mae aelodau staff yn gwrando ar ddisgyblion yn darllen yn rheolaidd, yn wythnosol. Ochr yn ochr â hyn, mae’r ysgol yn cynnal cystadleuaeth ysgrifennu greadigol yn ogystal â heriau darllen trwy gydol y flwyddyn, yn y Gymraeg a’r Saesneg. Mae’r holl strategaethau hyn yn helpu disgyblion i ddeall pwysigrwydd datblygu eu medrau darllen ac yn eu hannog i feithrin cariad at ddarllen (Estyn, 2023).

Datblygu Pwynt Gweithredu

Mae Llywodraeth Cymru (2014) yn nodi bod pedwar cam hanfodol sy’n hanfodol ar gyfer cylch cynllunio cynllun datblygu ysgol. Felly, mae ysgol 'X' yn nodi'r angen i godi eu safonau darllen yn y Gymraeg a'r Saesneg ar draws yr ysgol gyfan.

Mae'r cyntaf o'r pedwar cam i'w weld fel hunan arfarniad, yn adlewyrchu ar berfformiad yr ysgol, ac yn sefydlu camau i symud yr ysgol ymlaen gyda'r nod o wella am yr orau (Llywodraeth Cymru, 2014). Yn ôl Day a Sammons (2016), gellir amlygu cam o’r fath fel agwedd hollbwysig wrth adnabod lle mae’r ysgol ar hyn o bryd a beth sydd angen ei wneud er mwyn symud ymlaen tra hefyd yn sefydlu cryfderau a gwendidau’r ysgol.

Yn ôl cynllun datblygu ysgol ‘X’ (2023), o ran codi safonau darllen, mae’n datgan bod llawer o ddisgyblion erbyn diwedd blwyddyn 6 yn gwneud defnydd cywir o batrwm iaith ochr yn ochr â rhuglder wrth siarad yn y Gymraeg a’r Saesneg. Mae hyn yn dangos datblygiad ymhlith disgyblion o'r amser y maent yn dechrau ysgol i gymharu â'r amser y maent yn gorffen. Profir hyn gan fod cynllun datblygu'r ysgol yn datgan bod tua hanner y disgyblion sy'n cychwyn yn yr ysgol feithrin yn ei chael hi'n anodd gwrando'n astud a siarad yn glir er mwyn bodloni eu hanghenion (Cynllun Datblygu Ysgol 'X', 2023). Mae ysgol 'X' yn cyflwyno disgyblion i system Tric a Chlic cyn gynted ag y byddant yn dechrau yn yr ysgol feithrin. Mae hyn yn sylfaen dda i'r plant ac yn caniatáu iddynt weithio ar eu ffoneg a datblygu eu hiaith o oedran cynnar. Yn ôl Goodman (1993), mae dysgu ffoneg i blant o oedran cynnar yn caniatáu i'r adnabyddiaeth sain i symbol ddatblygu'n gyflymach i gymharu â phlant nad ydynt yn dod i gysylltiad â ffoneg. Yn ogystal, canfu Goodman (1993) hefyd, wrth gyflwyno ffoneg i blant, mae eu sgiliau darllen a ddeall yn dod yn well.

Mae mwyafrif y disgyblion yn ysgol 'X' yn datblygu eu medrau darllen Cymraeg a Saesneg, ac erbyn diwedd blwyddyn 6, maent yn gallu darllen yn hyderus ac yn annibynnol. Fodd bynnag, mae angen atgoffa rhai disgyblion yn aml i ddefnyddio atalnodi syml ac mae angen cymorth arnynt i strwythuro eu hysgrifennu. Ers y pandemig Covid-19, nid oes gan ddisgyblion yr un gallu i ganolbwyntio ar gwblhau tasgau ysgrifennu (Cynllun Datblygu Ysgol 'X', 2023). Er mwyn gwella sgiliau darllen y disgyblion, mae ysgol 'X' yn cymryd rhan mewn 'cynllun clonc' bob prynhawn. Yn ystod y sesiwn hon, mae disgyblion yn gallu mynegi eu barn ar rai testunau, canu caneuon, a chael trafodaethau. Mae hyn yn galluogi disgyblion i ddatblygu eu sgiliau iaith a gwrando. Ochr yn ochr â hyn, mae heriau darllen, cystadlaethau ysgrifennu creadigol a darllen yn rheolaidd yn gyffredin ar draws yr ysgol. Canfu ymchwil gan Picus (2023) fod lefelau canolbwyntio, trwy ddarllen yn rheolaidd, yn gwella yn ogystal â gallu rhywun i ganolbwyntio.

Mae'r ail gam yn cynnwys cynllun gweithredu strategol i gynnwys partneriaid a rhanddeiliaid yr ysgolion lle caiff asiantaeth ei chynhyrchu i gyflawni nodau'r cynllun datblygu ysgol. Mae'r OECD (2022) yn amlygu pwysigrwydd cynnwys rhieni, cynghorau ysgol, y gymuned ac athrawon wrth lunio cynllun datblygu ysgol. Mae Ysgol 'X' yn chael ei hystyried yn 'ysgol gymunedol' sydd â llyfrgell gyhoeddus. Ochr yn ochr â hyn, fel rhan o gynllun 'Cymro/Cymraes yr wythnos', daw gwirfoddolwyr o'r gymuned i ddarllen gyda'r disgyblion, i ddatblygu sgiliau iaith a darllen. Mae'r sesiynau yma fel arfer yn cymryd rhan yn llyfrgell yr ysgol. Mae'r cynllun 'Cymro/Cymraes yr wythnos' yn amlygu pwysigrwydd gwella'r defnydd o'r Gymraeg, wrth weithio gydag asiantaethau allanol. Mae'r Fenter Iaith leol hefyd yn cynnal sesiynau yn ysgol 'X' lle mae pwysigrwydd yr iaith Gymraeg yn cael ei ddysgu trwy ddefnyddio gwahanol weithgareddau iaith a darllen. Yn ôl Cynllun Datblygu Ysgol 'X' (2023), ychydig o ymgysylltiad rhieni â darllen y tu allan i'r ysgol. Dywedodd 54% o ddisgyblion nad oeddent byth yn darllen y tu allan i’r ysgol gyda rhieni/gwarcheidwaid.
Mae ymchwil gan Andrews (1988) yn awgrymu, heb wneud darllen ychwanegol y tu allan i’r ysgol, bod plant yn cael trafferth datblygu eu sgiliau cyfathrebu ac ysgrifennu. Yn ogystal, canfu Goodall (2017) fod ymgysylltiad rhieni yn cael effaith gadarnhaol ar ddysgu plentyn. Mae Piaget a Vygotsky yn nodi bod ymglymiad yn ffactor hollbwysig i blentyn ddatblygu'n academaidd a chyflawni (Vygotsky, 1978) & (Piaget, 1981). Trwy ymwneud â gwahanol safbwyntiau, mae plant yn gallu codi amrywiaeth o wahanol syniadau. Er enghraifft, trwy ddarllen gyda rhiant neu ofalwr tu allan i'r ysgol.

Mae’r trydydd cam hanfodol o ddatblygu cynllun datblygu i’w weld yn hollbwysig yng nghanllawiau Llywodraeth Cymru (2014) ac mae’n gofyn am gyflawniad o unrhyw welliannau sydd eu hangen wrth amlinellu’r aelod staff dynodedig i fod yn gyfrifol am weithredu’n effeithiol.  Wedi’i weld yn ysgol ‘X’, gwelir y cam hwn wrth i aelodau o’r uwch dîm neu unigolion sy’n arbenigo yn y maes datblygu a nodir ar gyfer pob gwelliant i gael amser i ffwrdd o’r dosbarth er mwyn datblygu gweithredai o’r fath.

Gellir gweld adolygu'r effaith fel cam olaf datblygu cynllun gweithredu. Yn ôl yr Arolygiaeth Addysg a Hyfforddiant (2007) mae'n ofynnol i randdeiliaid chwarae rhan ragweithiol wrth asesu'r camau gweithredu a'r targedau o fewn cynllun datblygu ysgol trwy adolygu a gafodd y camau gweithredu effaith gadarnhaol neu negyddol. Gellir gweld y broses uchod yn cael ei chyflawni gan ysgol ‘X’ drwy neilltuo amser ychwanegol i ymarferwyr addysgol asesu a monitro a yw’r camau gweithredu wedi cael effaith ar sgiliau darllen yn y Gymraeg ar Saesneg drwy adolygu data a thrafod eu canfyddiadau gyda rhanddeiliaid ac adolygu ar ôl pob digwyddiad. Ymhellach, gellir gweld bod ysgol ‘X’ yn defnyddio system goleuadau traffig i adolygu’r camau a wnaethpwyd ac a gyflawnwyd cam o’r fath (Gwyrdd), yn y broses o weithredu (Melyn), heb ddechrau’r weithred eto (Coch) gyda’r aelod cyfrifol o staff yn adolygu'r gweithredu ar ôl pob tymor.

Adfyfyrio a Gwerthuso

Mae gan Ysgol 'X' amrywiaeth o fesurau ar waith er mwyn cyflawni eu blaenoriaeth gyntaf; datblygu sgiliau darllen yn y Gymraeg a’r Saesneg. Roedd tystiolaeth yn dangos, gyda rhai mesurau yn eu lle, bod disgyblion yn gwneud y gorau o’u potensial ac yn amlwg yn symud ymlaen gyda’u darllen o ganlyniad. Ar y llaw arall, ni phrofodd rhai disgyblion gynnydd yn y maes hwn. Er enghraifft, yn ôl Cynllun Datblygu Ysgol ‘X’ (2023), erbyn diwedd blwyddyn 6, mae nifer fechan o ddisgyblion angen cymorth cyson gyda sillafu ac atalnodi syml. Ar y cyfan, mae mwyafrif y disgyblion yn gallu defnyddio patrymau iaith ac ysgrifennu’n annibynnol yn y Gymraeg a’r Saesneg erbyn diwedd blwyddyn 6. 

Mae gan Ysgol 'X' amrywiaeth o fesurau ar waith er mwyn cyflawni eu blaenoriaeth gyntaf; datblygu sgiliau darllen yn y Gymraeg a’r Saesneg. Roedd tystiolaeth yn dangos, gyda rhai mesurau yn eu lle, bod disgyblion yn gwneud y gorau o’u potensial ac yn amlwg yn symud ymlaen gyda’u darllen o ganlyniad. Ar y llaw arall, ni phrofodd rhai disgyblion gynnydd yn y maes hwn. Er enghraifft, yn ôl Cynllun Datblygu Ysgol ‘X’ (2023), erbyn diwedd blwyddyn 6, mae nifer fechan o ddisgyblion angen cymorth cyson gyda sillafu ac atalnodi syml. Ar y cyfan, mae mwyafrif y disgyblion yn gallu defnyddio patrymau iaith ac ysgrifennu’n annibynnol yn y Gymraeg a’r Saesneg erbyn diwedd blwyddyn 6. Gan ganolbwyntio ar yr agwedd Gymraeg, credaf y dylai ysgol 'X' wthio hyn o ddifrif gan fod gan Lywodraeth Cymru (2017) gynllun strategol ar gyfer cyflawni 1 miliwn o siaradwyr Cymraeg erbyn 2050.

Casgliad

Trwy werthuso’n feirniadol ac archwilio cynllun datblygu ysgol ‘X’ rydw i wedi cael amlinelliad clir o’r pwysigrwydd y gallai cynllun o’r fath ei gael ar yr ysgol a sut mae gwella ysgol yn rhoi mwy o brofiadau dysgu i ddysgwyr ac felly’n effeithio ar ddeilliannau disgyblion. Oherwydd bod pob cynllun datblygu ysgol yn cael ei bersonoli i'r ysgol a'r gymuned gyfagos bydd gweithredoedd o'r fath yn effeithio ar fyfyrwyr o bob cefndir a'u hamgylchiadau wrth anelu at gyflawni safonau uchel trwy gydol. Mae cynllun datblygu ysgol yn gweithio ochr yn ochr â’r Cwricwlwm i Gymru (Llywodraeth Cymru, 2022) ac mae’n chwarae rhan ganolog wrth sicrhau bod ysgolion yn cefnogi ac yn gwneud cynnydd o fewn y cyfan wrth gysylltu â phedwar diben y cwricwlwm. Wrth ddadansoddi cynllun datblygu ysgol 'X', rwyf nawr yn ymwybodol o'r broses o ddatblygu cynllun datblygu ysgol a'r hyn sy'n mynd i mewn iddo. Yn ei dro, mae gennyf bellach y wybodaeth ynghylch yr hyn sydd ei angen i gynhyrchu cynllun o'r fath. Bydd hyn yn fy helpu i ddatblygu'n broffesiynol yn ystod fy ngyrfa fel athrawes.

